Man ernstig beseer gedurende 'huisroof' | Maroela Media
'n Man is oor die naweek ernstig beseer gedurende 'n vermoedelike huisroof in Ladysmith in KwaZulu-Natal.
Russel Meiring, woordvoerder van ER24, het in 'n verklaring gesê paramedici is Saterdagaand kort ná 20:00 na 'n huis in Bengalweg ontbied. Dít nadat die bure gille vanuit die betrokke huis gehoor het.
Volgens Meiring het 'n man met paramedici se aankoms op die toneel by die agterdeur van die huis gesit. Die man het ernstige beserings aan sy kop en gesig opgedoen.
Die man is op die toneel behandel voordat hy na 'n hospitaal gehaas is vir verdere mediese behandeling.
Die toepaslike owerhede was op die toneel om ondersoek in te stel, het Meiring gesê.
Maroela Media het 'n navraag aan die polisie gerig en wag steeds op terugvoer.
Verduidelik asb vir my as jy 5 oor 9 nog met jou hond stap. stop die vangwa langs jou, as jou 2 jarige kind per ongeluk aan die seesand raak het jy probleme, as jy ophou roei as jy oefen staan die polisie reg om jou te arresteer, maar huisroof, plaasmoorde en rooftogte gaan aan soos normaal, wel normaal vir SA Burgers waar is die sogenaamde mannein blou dan?????
Want die mad hatter het nie n idee wat om hom aangaan nie.
Ai MM hoekom die aanhalingsteken. As n vreemdeling jou perseel betree is hy daar om te roof en te moor. Niks anders nie.
Duidelik kry hierdie krimineel geen arrestasie en vervolging nie. Net hospitaal behandeling, etes en mediese sorg. Nie sleg in hierdie tye nie.